cyanic-selkie/wikianc huggingface dataset:
Շեռնագլուխ (գետ)
Շեռնագլուխ, գետակ Հայաստանի Սյունիքի մարզում, Արաքս գետի ձախակողմյան վտակը։ Սկիզբ է առնում Բերդաքար լեռան հարավային լանջերից և Մեղրի քաղաքից արևելք միանում մայր գետին։ Երկարությունը 8 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Արաքս գետի վտակներ
Sun Comes Up
«Sun Comes Up», բրիտանական Rudimental դրամ-ն-բեյս խմբի երգը բրիտանացի երգիչ Ջեյմս Արթուրի մասնակցությամբ։ Սինգլն ստացել է ոսկե հավաստագիր Մեծ Բրիտանիայում և հասել վեցերորդ հորիզոնականի բրիտանական և առաջին հորիզոնականին բելգիական հիթ-շքերթներում ։
Ինչու է ծիծեռնակների պոչը երկատված
Ինչու է ծիծեռնակների պոչը երկատված (Почему у ласточки хвост рожками), մուլտիպլիկացիոն ֆիլմ, որը նկարահանվել է ռեժիսոր Ամեն Խեյդարովի կողմից, 1967 թվականին, «Ղազաղֆիլմ» ստուդիայում, ղազախական ժողովրդական հեքիաթների մոտիվներով։ Մուլտֆիլմը հնչյունավորվել է երկու լեզուներով՝ ռուսերենով և ղազախերենով։
Արտաքին հղումներ
Կատեգորիա:1967 մուլտֆիլմեր Կատեգորիա:Ֆիլմեր թռչունների մասին Կատեգորիա:Խորհրդային մուլտֆիլմեր
Պրադլևես
Պրադլևես (Pradleves), կոմունա Իտալիայի Պիեմոնտ մարզի Կունեո գավառում։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Մավկա. անտառային երգ
Մակվա։ Անտառային երգ (Мавка. Лісова пісня), ուկրաինական ЗD մուլտֆիլմ ` ըստ «Անտառային երգ» դրամա-առասպելի մոտիվների և ժողովրդական դիցաբանության կերպարների։
Սյուժե
Անսահման ուկրաինական անտառները վաղուց թաքցնում են բազմաթիվ գաղտնիքներ և առեղծվածներ։ Այստեղ, դարավոր ծառերի մոտ, ապրում են անսովոր առասպելական արարածներ, որոնք իրենց աշխարհը մարդու աչքի համար անտեսանելի են պահում։ Մավկան հմայիչ անտառային նիմփա է։ Նրա հիմնական գործը Անտառն ու նրա Սիրտը` կյանքի աղբյուրները, պաշտպանելն է ցանկացած վատ արարքներից, այդ թվում և` մարդկանցից։
Լուկաշը մի սովորական գյուղացի տղա է, ով տարված է երաժշտությամբ և իր ողջ տաղանդը դնում է սրինգ նվագելու մեջ։ Հենց տղայի երաժշտության շնորհիվ էլ հրաշք է տեղի ունենում. Լուկաշը և Մակվան հանդիպում են և սիրահարվում են իրար։
Նրանց միությունը, կարելի է ասել, գրեթե անհնար է, բայց խոչընդոտներն էլ ավելի են շաատնում, երբ գյուղում հայտնվում է շահամոլ և հզոր Կալինան։ Անտառից ոչ հեռու նա անտառահատարան է կառուցում, որը պարզապես ծածկում էր նրա իրական նպատակը, այն է` հասնելն Անտառի Սրտին։ Կալինան գիտեր, որ դրա բանալին Մավկան է, որի սրտում սերն արդեն կա, և նա խոցելի է դարձել։ Մավկային օգտագործելու համար Կալինան որպես գործիք է ընտրում Լուկաշին և գյուղացիներին, որոնց հոգիները լցված են բարկությամբ և վախով։
Կարո՞ղ են Մավկան և Լուկաշը պաշտպանել իրենց զգացմունքները։ Կարո՞ղ է Մավկան փրկել Անտառը և իր սերը։ Երկու սիրահարներից յուրաքանչյուրը ճիշտ ընտրություն կկատարի՞ :
Արտադրություն
2015 թվականի սեպտեմբերին` Film.UA Group ընկերության մամուլի ծառայությունը հայտարարել է դասական «Անտառային երգ» ստեղծագործության մոտիվներով լիամետրաժ մուլտֆիլմ նկարահանելու մասին ։ Ի սկզբանե ենթադրվում էր, որ ժապավենի համար սցենարը կգրի ռուսական հայտնի «Շաքար» խումբը ։ Բայց վերջնական ընտրությունը ընկնում է Յարոսլավ Վոյցեշեկի վրա։ 2016 թվականի դեկտեմբերին մուլտֆիլմն զբաղեցրել է 9-րդ տեղը Գոսկինոյի մրցույթում։ Նախագիծը 88 եզրափակիչ նախագծերից ամենաբարձր միավոր ստացածներից մեկն էր (41,67)։ Պայմանագիր է կնքվել Անիմագրադ ստուդիայի հետ պետական ֆինասավորման տրամադրման վերաբերյալ, որը կազմում էր 24,5 միլիոն գրիվնա, որը կազմում է ընդհանուր բյուջեի 30%-ը ։ 2017 թվականի մարտին FILM.UA Group-ի և Անիմագրոդի պրոդյուսերները հաջողությամբ անց են կացրել «Մավկա։ Անտառային երգ» նախագծի առաջին միջազգային պիչինգը Եվրոպայի անիմացիոն Cartoon Movie փառատոնում , որտեղ Ուկրաինան ներկայացված էր առաջին անգամ։ Փառատոնի ասնակիցներից շատերն անվանել են մուլտֆիլմի պիտչը որպես 50 նախագծերից լավագույնը։ Մուլտֆիլմի պրոդյուսերների հետ կապ են հաստատել անիմացիոն շուկայի այնպիսի խոշոր դերակատարներ, ինչպիսիք են The Walt Disney Company (Germany, Switzerland & Austria), Annecy International Animated Film Festival, CANAL +, TF1 International, Super RTL և շատ այլ ընկերություններ։
Արտաքին հղումներ
Կատեգորիա:2020 ֆիլմեր
Լուշե
Լուշե (Lucheux), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 648 մարդ, բնակչության խտությունը` 23.44 մարդ/կմ²։ Բնակավայրը զբաղեցնում է 27.65 կմ² տարածք։
Աշխարհագրություն
Գտնվում է Փարիզ քաղաքից 150 կմ հյուսիս, Ամյեն քաղաքից 34 կմ հյուսիս։
Տնտեսություն
2010 թվականին ուներ 380 աշխատունակ (15-64 տարեկան) բնակիչ, որոնցից ակտիվ էին 271-ը, իսկ ոչ ակտիվները` 109։ Ակտիվության ցուցանիշը կազմում է 71,3 %։ 271 աշխատունակ մարդկանցից աշխատել է 232 անձ (131 տղամարդ և 101 կին)։ Գործազուրկ են եղել 39 անձ (24 տղամարդ և 15 կին)։ 109 անաշխատունակներից 27-ը եղել են աշակերտներ կամ ուսանողներ, 44-ը` թոշակառուներ, իսկ 38-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Ուպուաուտ (աստված)
Ուպուաուտ (հին եգիպտ. «Ճանապարհ բացող», հուն. Օֆոիս), պատերազմի աստվածը եգիպտական դիցաբանությունում։ Ուպուաուտը գայլ - աստված էր, ով ուղեկցում էր մահացածներին Դուատում։ Պաշտամունքի կենտրոնական քաղաքը Ասյուտն է (հունահռոմեական ժամանակաշրջանում՝ Լիկոպոլիս)։ Որոշ գիտնականները կարծում են, որ Ուպուաուտը հետախույզ էր, ով մաքրում էր ճանապորհը՝ զորքերի հետագա առաջխաղացման համար ։
Պատմություն
Ի սկզբանե Ուպուաուտը դիտարկվում էր, որպես գայլ - աստված, ում անունով և կոչվել է Լիկոպոլիսը, այսինքն «գայլերի քաղաք»։ Նաև հավանական է, որ Ուպուաուտով թագավորական դրոշը ի սկզբանե եղել է փարավոնի խորհրդանիշ, ում նույնացնում էին գայլերի հատկանիշների հետ։ Ավելի ուշ նրան սկսեցին սրբացնել և օգտագործել, որպես թալիսման փարավոնին ուղեկցելու համար։ Բացի այդ, Ուպուաուտը պետք է ուղեկցեր փարավոնին որսի ժամանակ, այդ պատճառով նա կրում էր «սուր նետ» տիտղոսը, ավելի սուր քան աստվածների նետերը։
Ժամանակի ընթացքում Ուպուաուտի կապը պատերազմների ու մահվան հետ հանգեցրեց նրան, որ Ուպուաուտին սկսեցին դիտարկել, որպես մահացածների հոգիների համար Դուատում ճանապարհ բացող։
Ուպուաուտի մասին պատմող առասպելներից մեկում խոսվում է, որ նա ծնվել է Ուաջիթ սրբավայրում, որը գտնվում է Ստորին Եգիպտոսի սրտում։ Դրանից հետևում է, որ Ուպուաուտը մինչև հիմա համարվում է Վերին Եգիպտոսի աստվածներից մեկը և դարձել է Եգիպտոսի միավորումը խորհրդանշող թագավորական ծեսերի անբաժանելի մասը։ Ուպուաուտը ճանապարհ էր բացում թագավորի առաջ ոչ միայն կենդանության ժամանակ, այլ նաև մահացածների ճանապարհին։
Գայլի ու շնագայլի արտաքին տեսքի նմանության պատճառով, Ուպուաուտին սկսեցին նույնացնել Անուբիսի հետ, ում պաշտում էին Ասյուտ քաղաքում։ Արդյունքում նրան սկսեցին դիտարկել, որպես Անուբիսի տղա։ Շնագայլը հաճախ հանդես էր գալիս, որպես Սեթի որդի, ինչի պատճառով Ուպուաուտին հաճախ շփոթում էին Անուբիսի հետ։ Այս աստվածը առաջին անգամ հայտնվել է Սեթի I - ի Աբիդոսում գտնվող վանքում ։
Ուշ Բուրգերի տեքստերում Ուպուատին կոչում էին «Ռա» աստված, ով բարձրացավ հորիզոնի նկատմամբ, հնարավոր է, որպես «երկինք բացող»։ Ավելի ուշ թաղման տեքսերում Ուպուաուտը օգնում է «Շուրթերի կտրման» արարողությանը և ուղեկցում է մահացածին հանդերձյալ աշխարհ ։
Պատկեր
Հին եգիպտական արվեստում Ուպուաուտին պատկերում էին կամ գայլի կամ շնագայլի տեսքով կամ էլ մարդու տեսքով և գայլի կամ շնագայլի գլխով։ Նույնիսկ, եթե նրան պատկերում էին շնագայլի տեսքով, նա ուներ մոխրագույն ու սպիտակ մորթի, որը ակնարկում էր նրա նմանությունը գայլին։ Ինչպես նաև Ուպուաուտին պատկերում էին զինվորի հագուստով և այնպիսի ռազմական ատրիբուտների տարրերով, ինչպիսիք են՝ աղեղը և բուլավան։
Կենդանական ծագում
Եգիպտոսի կենդանական աշխարհի զանազանության մասին գիտելիքների բացակայության պատճառով, եվրոպացի եգիպտագետներին հանգել են սխալ համեմատման՝ Ուպուաուտին համեմատել են շնագայլի հետ, իսկ եգիպտացիները հստակ իմացել են, որ նա գայլ է։
Եգիպտական գայլը (Canis aureus lupaster) հայտնի է նաև, որպես աֆրիկական գայլ, ներկայումս այն ընդգրկված է ոսկե շնագայլերի ենթատեսակի մեջ, բայց մոլեկուլային ու ոսկրաբանական տվյալները ցույց են տվել, որ այս տեսակը միակն է իր ցեղում։ Նա միակ կենդանին է Եգիպտոսի, Լիբիայի և Եթովպիայի համար, չնայած ուշ պլեյստոցենում նրանց արեալը հասնում էր մինչև Պաղեստին։
Արտաքին հղումներ
Կատեգորիա:Եգիպտական աստվածներ
Ֆրանցիսկ II
Ֆրանցիսկ II (Ֆրանսուա II )(François II,), միապետ Վալուա դինաստիայից։ 1558 թ.-ի ապրիլի 24-ից Շոտլանդիայի արքա կոնսորտ և 1559 թ.-ի հուլիսի 10-ից Ֆրանսիայի թագավոր։
Մանկություն
Ֆրանցիսկ 2-ը Հենրի II-ի (Ֆրանսիայի թագավոր) ավագ որդին, անվանվել է պապի՝ Ֆրանցիսկ I-ի պատվին։Ծնվել է 1544 թվականի հունվարի 19-ին, Հենրի II թագավորի և նրա կնոջ՝թագուհի Եկատերինա Մեդիչիի որդին երկար սպասված առաջնեկը և ժառանգորդը:Ֆրանցիսկը սկզբում մեծացել է Սեն Ժերմեն-ան-Լայե դղյակում։  Նա մկրտվել է 1544 թվականի փետրվարի 10-ին:1558 թ.-ի ապրիլի 24-ին ամուսնացել է Շոտլանդիայի երիտասարդ թագուհու՝ Մարի Ստյուարտի հետ(նրա երեք ամուսիններից առաջինն էր) և ամուսնությունից հետո դարձել Շոտլանդիայի արքա կոնսորտ։ Այդ ամուսնության մասին համաձայնության էին եկել դեռ 1548 թ.-ի հունվարի 27-ին, երբ փեսացուն և հարսնացուն համապատասխանաբար 4 և 6 տարեկան էին։ Հետագա տաս տարիների ընթացքում Մարին դաստիարակվել է ֆրանսիական պալատում։
Անցումը գահին
Ֆրանցիսկը շուրջ 15 տարի բավականին հիվանդ դեռահաս է եղել։ 1559 թ.-ի հուլիսի 10-ին Հենրի II-ի հետ տեղի ունեցած դժբախտ պատահարը բարձրացրեց նրան Ֆրանսիայի գահին։ Ֆրանցիսկը թագադրվեց սեպտեմբերի 21-ին Ռեյմսում։ Ըստ ֆրանսիական օրենքի նա արդեն չափահաս էր, սակայն ոչ ոքի համար գաղտնիք չէր, որ նա չէր կարող և չէր ուզում թագավորել առանց կողմնակի օգնության։ Ֆրանցիսկը չէր զբաղվում քաղաքական գործերով՝ հանձնելով դրանք Մարիի մորեղբայրներ՝ Ֆրանսուա և Կարլ դե Գիզներին։ Որդու վրա մեծ ազդեցություն ուներ նաև նրա մայրը՝ Եկատերինա Մեդիչին։ Թագավորը ոչ մի գործի չէր մասնակցում և ամբողջ ժամանակը ծախսում էր քաղաքից դուրս պալատներում խրախճանքների և որսորդության վրա։
Կրոնական քաղաքականությունը
Գիզերը խիստ կաթոլիկներ էին այդ իսկ պատճառով նրանց ազդեցությունն ավելի շատ երևում էր կրոնական քաղաքականության ոլորտում։ Նրանք Ֆրանցիսկին դրդեցին շարունակել հոր՝ Հենրի Երկրորդի քաղաքականությունը, ով 1559 թ.-ին հրամայել մահապատիժ կիրառել բոլոր հերետիկոսների նկատմամբ:Այժմ ավելացել էին այլ պայմաններ բողոքականների տները պիտի ավերվեին և գաղտնի հավաքների բոլոր մասնակիցները պետք է մահապատժի ենթարկվեին։ Այս ամենը հանգեցրեց բողոքականների կողմից պատասխան գործողությունների։ Բողոքական կուսակցությունը ղեկավարում էին երկու արքայազններ Բուրբոնների տոհմից՝ Նավառայի թագավոր Անտուան դե Բուրբոնը և նրա եղբայրը Լյուդովիկոս Կոնդեն։ Մեծ դեր է կատարել նաև ծովակալ Գասպար դե Կոլինին։ Նրանք անուղղակի մասնակցություն ունեին Նանտում տեղի ունենալիք այսպես կոչված Ամբուազսյան դավադրությունը՝ կազմակերպված գավառակն ազնվական Լա Ռենոդիի կողմից։ Դավադիրները ենթադրում էին բռնել թագավորին և բոլոր պալատականներին Բլոիս ամրոցում և ստիպել, որ նա հրաժարվի կրոնական հալածանքներից և հեռացնի Գիզերին։ Ծրագիրը բացահայտվեց մինչ ի կատար ածվելը, պալատականները թաքնվեցին Ամբուազում։ Լա Ռենոդիի ծրագիրը ձախողվեց՝ նրա մարդիկ ջախջախվեցին իսկ ինքն ընկավ մարտում։ Բազմաթիվ բողոքականներ մեղադրվեցին հայրենիքի դավաճանության մեջ և ենթարկվեցին մահապատժի առանց որևէ դատի։ 1560 թ.-ի դեկտեմբերին կալանավորեցին Անտուան դե Բուրբոնին և արքայազն Կոնդեին, ովքեր եկել էին Օռլեան Գլխավոր շտատների հավաքին։ Երկուսն էլ դատապարտվեցին մահապատժի, սակայն Եկատերինա Մեդիչիի և Ֆրանսիայի կանցլեր Միշել դե լ’Օպիտալի միջնորդությամբ խուսափեցին շտապ մահապատժից։
Ֆրանցիսկի մահ
Այս իրադարձությունների ընթացքում Ֆրանցիսկը հանկարծակի հիվանդացավ և ստացավ ձախ ականջի բորբոքում։ Երկու շաբաթից ավելի քիչ հիվանդ լինելուց հետո Ֆրանցիսկ II-ը մահացավ Օռլեանում։ Քանի որ նա երեխաներ չուներ գահն անցավ իր 10-ամյա եղբորը՝ Կարլ IX-ին։
Լուսային արվեստ
Լուսային արվեստ, կիրառական ձև, որտեղ գլխավոր արտահայտչամիջոցը լույսն է։ Այն արվեստի մի ձև է, որը կամ քանդակ է ձևավորում լույսերով, կամ լույսն է օգտագործվում քանդակ ստեղծելու համար ՝ հմտությամբ տեղաշարժելով լույսը, գույները և ստվերները։ Այս քանդակները կարող են լինել ժամանակավոր կամ մշտական, կարող են գոյություն ունենալ երկու տարբեր տարածքներում ՝ սենյակային պատկերասրահներ, ինչպիսիք են ցուցահանդես֊թանգարանները, կամ դրսում անցկացվող միջոցառումներ, փառատոններ։ Լուսային արվեստի նկարիչները նրանք են, ովքեր նվիրում են իրենց ամբողջ ստեղծագործական փորձը լույսի արվեստին, ոմանք էլ փորձում են լույսով և նեոնային նիշերով ու օգտագործում լույսն իրենց պրակտիկայում։
Պատմություն
Մոդեռնիզմ, կառուցողականություն և Բաուհաուզ (Bauhaus), լրիվ անվանումը՝ Շինարարության գեղարվեստական ձևաստեղծման բարձրագույն դպրոց, որը ուսումնական հաստատություն և ճարտարապետա-գեղարվեստական միություն էր Գերմանիայում։
Ամբողջ մարդկության պատմության մեջ լույսն օգտագործվել է ճարտարապետական էֆեկտների համար։ Սակայն լուսային արվեստի ժամանակակից հասկացությունը ի հայտ է եկել արհեստական էլեկտրական շիկացած լույսի աղբյուրների և ժամանակակից նկարիչների կոնստրուկտիվիստական և Բաուհաուզի շարժման շնորհիվ ։ Առաջին լուսային քանդակը Լուսավոր֊տիեզերքի մոդուլյացիան (1922-1930) արվել էր Լասլո Մոհոլի֊Նագի կողմից ։ Փորձերն ու նորարարությունները թատերական լուսավորության մեջ հաճախ ազդել են այլ ոլորտների օգտագործման վրա, որպես լուսային արվեստ։ Մոդեռնիզմի զարգացումը և էլեկտրական լույսերի ձեռքից֊ձեռք բռնած անցնելը, ժամանակակից քաղաքի բարձրահարկերի գաղափարը և էլեկտրական լույսի կիրառումը մարմնավորումն է այս զարգացման։ Ամբողջ տեսողական արվեստը լույսն օգտագործում է որոշակի ձևով, բայց ժամանակակից լուսանկարչության մեջ և շարժանկարներում լույսի օգտագործումը շատ կարևոր է։ Էլեկտրական արհեստական լույսի գյուտի հետ հնարավորություններն ավելի շատացան և շատ նկարիչներ սկսեցին օգտագործել լույսը, որպես գլխավոր արտահայտչամիջոց։ Լուսային արվեստի ժանր է նաև այսպես կոչված լուսային գրաֆիտը, այդ թվում շենքերի վրա նախագծումը, շենքերի պատուհանների լուսավորումը, նկարչությունը լույսերով ։
Արտաքին հղումներ
Կատեգորիա:Ժամանակակից արվեստ
Մաշել (Սոմի գավառ)
Բնակչությունը 2006 թվականի դրությամբ կազմում է 168 մարդ, բնակչության խտությունը` 25.42 մարդ/կմ²։ Բնակավայրը զբաղեցնում է 6.61 կմ² տարածք։
Աշխարհագրություն
Գտնվում է Փարիզ քաղաքից 165 կմ հյուսիս, Ամյեն քաղաքից 55 կմ հյուսիս-արևմուտք։
Տնտեսություն
2010 թվականին ուներ 102 աշխատունակ (15-64 տարեկան) բնակիչ, որոնցից ակտիվ էին 73-ը, իսկ ոչ ակտիվները` 29։ Ակտիվության ցուցանիշը կազմում է 71,6 %։ 73 աշխատունակ մարդկանցից աշխատել է 61 անձ (36 տղամարդ և 25 կին)։ Գործազուրկ են եղել 12 անձ (9 տղամարդ և 3 կին)։ 29 անաշխատունակներից 9-ը եղել են աշակերտներ կամ ուսանողներ, 10-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ալբինեա
Ալբինեա (Albinea), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2007 թվականի տվյալների կազմում է 8121 մարդ։ Բնակչության միջին խտությունը՝ 176,12 մարդ/կմ²։ Զբաղեցնում է 44,02 կմ² տարածք։ Փոստային ինդեքս՝ 42020։ Հեռախոսային կոդը՝ 00522։
Ալբինեան սահմանակից է Կուատրո Կաստելլա, Ռեջիո Էմիլիա, Սկանդիանո, Վեցանո սուլ Կրոստոլո, Վիանո համայնքներին։
Քաղաքի հովանավորն է Սան Գաետանոն։ Քաղաքի օրը նշվում է ամեն տարի օգոստոսի 7-ին։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ալեքսանդր Բոգոլյուբով
Ալեքսանդր Բոգոլյուբով (Александр Акимович Боголюбов, ), կինոյի և մուլտիպլիկացիոն ֆիլմերի խորհրդային ռեժիսոր։
Մի շարք տիկնիկային, գիտահանրամատչելի և խաղարկային ֆիլմերի հեղինակ է։ Դերասան Օսկար Կուչերայի հայրն է։
Կենսագրություն
Ծնվել է 1934 թվականի դեկտեմբերի 29-ին, Մոսկվայում։
1954-1962 թվականներին սովորել է Կիևի թատերական արվեստի պետական ​​ինստիտուտում։
1962 թվականին ավարտել է ռեժիսորային ֆակուլտետը (Լ. Վարպախովսկու արհեստանոց) ։
1957-1965 թվականներին աշխատել է Ա. Դովժենկոյի անվան կինոստուդիայում` որպես ռեժիսորի օգնական։
1965-1968 թվականներին աշխատել է Օդեսայի կինոստուդիայում` որպես ռեժիսոր։
1968-1971 թվականներին աշխատել է որպես «Կիևնաուչֆիլմ» ստուդիայի տնօրեն։
1971-1978 թվականներին աշխատել է որպես «Մուլտֆիլմ» կինոստուդիայի տնօրեն` Էկրան ստեղծագորրծական միությունում, այնուհետև` «Մոսֆիլմում»։
Արտաքին հղումներ
Կատեգորիա:Խորհրդային կինոռեժիսորներ Կատեգորիա:Խորհրդային սցենարիստներ Կատեգորիա:Խորհրդային մուլտիպլիկատորներ
Էլիա
Էլիա (Ελιά, Yeşiltepe), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 750 մարդ ։ Տեղակայված է Կարավաս քաղաքից 3 կմ դեպի հարավ-արևելք։
Ծանոթագրություններ
Կատեգորիա:Կիպրոսի գյուղեր
Մաշի (Սոմի գավառ)
Մաշի (Machy), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 124 մարդ, բնակչության խտությունը` 37.69 մարդ/կմ²։ Բնակավայրը զբաղեցնում է 3.29 կմ² տարածք։
Աշխարհագրություն
Գտնվում է Փարիզ քաղաքից 165 կմ հյուսիս, Ամյեն քաղաքից 55 կմ հյուսիս-արևմուտք։
Տնտեսություն
2010 թվականին ուներ 87 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները` 28։ Ակտիվության ցուցանիշը կազմում է 67,8 %։ 59 աշխատունակ մարդկանցից աշխատել է 56 անձ (32 տղամարդ և 24 կին)։ Գործազուրկ են եղել 3 անձ (2 տղամարդ և 1 կին)։ 28 անաշխատունակներից 7-ը եղել են աշակերտներ կամ ուսանողներ, 11-ը` թոշակառուներ, իսկ 10-ը չեն աշխատել տարբեր պատճառներով ։
Ա. Դ. Նեչաևի հիվանդանոց (Նովոչերկասկ)
'''Ա. Դ. Նեչաևի հիվանդանոց''' (Больница А. Д. Нечаева), մշակութային ժառանգության տարածաշրջանային նշանակության օբյեկտ ՌԴ Ռոստովի մարզի Նովոչերկասկ քաղաքում։ Գտնվում է Կոմիտետսկայա փողոց, 64 հասցեում։ Ճարտարապետության հուշարձան է ։
Պատմություն
Նովոչերկասկ քաղաքի Կոմիտետսկայա փողոց, 64 հասցեում գտնվող տնատիրությունը բաղկացած է եղել երկու շինությունից ։ Հավանաբար հենց այդ պատճառով էլ հետազոտողները տարբեր տեղեկություններ են հաղորդում տնատիրության հիմնադրման տարեթվի վերաբերյալ։ Որոշ աղբյուրներում որպես հիմնադրման ժամանակաշրջան նշված է XIX դարի կեսը, այլ աղբյուրներում` 1912 թվականը ։
Երկու տներից մեկը գտնվել է բակի խորքում, իսկ մյուսը եղել է փողոցի կարմիր գծի վրա։ Այժմ այս շենքում աշխատում է ֆիզիոթերապիայի բաժանմունքը։ Երկաթե կռած ցանկապատը միացրել է երկու տները։ Տնատիրության շինարարները կիրառել են տարբեր ոճերի տարրեր. այստեղ հանդիպում են մոդեռնի, կլասիցիզմի, վերածննդի դարաշրջանի և բարոկկոյի մանրամասներ։ Ենթադրվում է, որ մեկուկեսհարկանի տունը կառուցվել է եռահարկ տնից ավելի վաղ։ Նրա ճակատն ունի ընդգծված ելունով եռամաս համաչափ կառուցվածք։ Կողային թևերին կան ցցուն կոմպոզիցիաներ, որոնք պատկերում են երեխան ձեռքներին կանանց։ Որմնասյուների երեսկալներն ունեն սյունավոր անդաստակների տեսքով կամարաձև ավարտ։ Զարդատարրերը և նրբագեղ խեցիները զարդարում են քիվը։ Շենքի շքամուտքը շինարարության ժամանակ տեղադրվել է բարձր ցոկոլի վրա։ Նախկինում շենքի բակում եղել են շատրվաններ ։
Եվս մեկ շենք նույն հասցեում կառուցվել է 1912 թվականին ճարտարապետ Մ. Ի. Պոպովի նախագծով ։ Այստեղ գտնվում էր 10 մահճակալով մասնավոր հիվանդանոց, որտեղ աշխատում էին հայտնի բժիշկներ` հայր և որդի Նեչաևները ։ Գործել են ջրաբուժարան և էլեկտրալուսաբուժարան։ Հիվանդանոցի ծառայությունները եղել են վճարովի։ Խորհրդային տարիներին շենքում գործել է նյարդային հիվանդությունների բաժանմունքը ։
Ծանոթագրություններ
Կատեգորիա:Նովոչերկասկի շենքեր և կառույցներ
Մարիսոլ
Մարիսոլ (իսպ՝. Marisol. իրական անունը՝ Խոսեֆա (քնքշացված՝ Պեպա) Ֆլորես, իսպ՝. Josefa Flores ), իսպանացի երգչուհի, դերասանուհի, 1960-ական թվականների աստղային հրաշամանուկ ։
Հակիրճ տեղեկություններ
1960-ականներին, լինելով դեռ ընդամենը երեխա, ապա՝ պարմանուհի, երաժշտական բազմաթիվ ֆիլմերում խաղացել է Մարիսոլ անունով աղջնակի դերը։ Նրա մասնակցությամբ կինոնկարները հսկայական հաջողություն են ունեցել, և երբ տարիք է առել, սկսել է խաղալ «մեծական» դերեր։ Ընդ որում՝ նկարահանվել է այնպիսի հանրահայտ կինոռեժիսորների ֆիլմերում, ինչպիսիք են Մարիո Կամուսը, Խուան Անտոնիո Բարդեմը, Կառլոս Սաուրան... Այդ«մեծական» կինոնկարներում ևս սկզբում հանդես է եկել որպես Մարիսոլ, հետագայում օգտագործել է իր իրական անուն-ազգանունը։ Երիտասարդ տարիներին Պեպա Ֆլորեսը ակտիվորեն մասնակցել է հասարակական-քաղաքական կյանքին, եղել է կոմունիստների ամենաեռանդուն աջակիցներից մեկը, թեև Իսպանիայի կոմունիստական կուսակցությանը այդպես էլ չի անդամագրվել։ 1980-ական թվականների կեսերին նա հրաժեշտ է տվել դերասանական գործունեությանը ։ Ներկայումս, գրեթե ամբողջովին հասարակությունից կտրված, ապրում է իր հայրենի քաղաքում՝ Մալագայում, զանգվածային լրատվության միջոցների հետ էլ հազվադեպ է շփվում ։
Արտաքին հղումներ
Կատեգորիա:Իսպանացի դերասանուհիներ Կատեգորիա:Իսպանացի երգչուհիներ Կատեգորիա:Իսպանացի կինոդերասանուհիներ Կատեգորիա:Իսպանացի հեռուստատեսային դերասանուհիներ Կատեգորիա:Երաժիշտներ այբբենական կարգով
Մարգարիտ Հայրապետյան
Մարգարիտ Վահագնի Հայրապետյան (1923, նոյեմբերի 27, Երևան - 2004, օգոստոսի 2), հայ ճարտարապետ, ՀԽՍՀ վաստակավոր ճարտարապետ (1971)։ Հայաստանի ճարտարապետների միության անդամ (1953)։
Կենսագրություն
1949 թվականին ավարտել է Երևանի պոլիտեխնիկական ինստիտուտը։ 1963-1983 թվականներին աշխատել է Երևաննախագիծ ինստիտուտում, 1983-1988 թվականներին՝ Մոսկվայի «Սոյուզսպորտպրոեկտ» ինստիտուտի երևանյան մասնաճյուղում ։
Ծանոթագրություններ
Կատեգորիա:Հայ կին ճարտարապետներ Կատեգորիա:ՀՊՃՀ շրջանավարտներ Կատեգորիա:ՀԽՍՀ վաստակավոր ճարտարապետներ
SoloLearn
Sololearn (արտասանվում է «Սոլոլըրն»), բջջային հավելված, որը սովորեցնում է ծրագրավորում հատուկ խաղերի օգնությամբ։ Ծրագիրը 2017 թվականին Ֆեյսբուքի FbStart Аpps ամենամյա մրցույթում արժանացել է գլխավոր մրցանակին ։
Օգտատերն անցնում է խաղի նոր մակարդակին նախորդ դասը յուրացնելուց հետո։ Մեկ դասը բաղկացած է ինտերակտիվ հարցերից, պրակտիկ վարժություններից ու հանձնարարություններից։ Դասերը հաշվարկված են՝ օգտատիրոջ ուշադրությունը կենտրոնացնելու և չձանձրացնելու համար։ Ընթացքում օգտատերը միավորներ է հավաքում և որոշակի վարկանիշ ստանում։ Ամենաշատ միավորներ հավաքած օգտատերերը հայտնվում են առաջատարների շարքում ։ Հավաքած միավորների օգնությամբ օգտատերերը նաև կարող են բացել հատուկ նվաճումներ` օրինակ, բացել որևէ բարդ խնդրի լուծում։ Հավելվածը բաղկացած է երկու բլոկից` ուսուցում և խաղ, որի օգնությամբ օգտատերը կարող է մրցել ընկերների հետ, ծրագրավորման խնդիրներ լուծել։ Ծրագրավորման մասին ոչ մի պատկերացում չունեցող օգտատերը կարող է զրոյից ծրագրավորում սովորել Sololearn-ի օգնությամբ։ Հավելվածում հասանելի են C++, Ջավա, Python, ՋավաՍկրիպտ, PHP, C#, Swift, Ruby, jQuery, HTML, CSS, SQL, Go, R դասընթացներ ։ Դասընթացն ավարտելուց հետո օգտատերը հավաստագիր է ստանում։ Յուրաքանչյուր օգտատեր ունի սեփական պրոֆիլ, որտեղ տեսանելի են նրա անցած մակարդակները, միավորները, նվաճումները և այլն։ Sololearn-ը կրթական հարթակից վերածվել է ծրագրավորման սոցիալական կայք։
Sololearn հավելվածը ստեղծվել է նույնանուն հայ-ամերիկյան ընկերության կողմից, որի համահիմնադիրներն են Դավիթ Քոչարյանը և Եվա Հյուսյանը։ Վերջինս հանդիսանում է նաև ընկերության գործադիր տնօրեն։ Ընկերությունը հիմնվել է 2014 թվականին։ 2015 թվականի դեկտեմբերին Sololearn-ը ճանաչվել է Սիլիկոնային հովտի մինչև 10 մլն դոլարի ներդրումով ամենաարագ զարգացող 10 ընկերություններից մեկը։ Վարկանիշը կազմել է Mattermark ընկերությունը, որը զբաղվում է սկսնակ ընկերությունների ուսումնասիրությամբ։ Ավելի վաղ Sololearn-ը Հնդկաստանում ընդգրկվել էր 2015 թվականի լավագույն Անդրոիդ հավելվածների ցանկում։ Չնայած մեծ մրցակցությունը, Sololearn-ին հաջողվել է բավականին սեղմ ժամկետում ծրագրավորման ուսուցման ոլորտում առաջատար դառնալ։ Sololearn թիմը շահել է 50 տոկոսով համաֆինանսավորման դրամաշնորհ, որը տրամադրվում է «Ձեռնարկությունների ինկուբատոր» հիմնադրամի տեխնոլոգիական լուծումների մրցույթի շրջանակում և անցկացվել է Համաշխարհային բանկի և ՀՀ էկոնոմիկայի նախարարության աջակցությամբ ։ 2016 թվականի հոկտեմբերի 18-ին Sololearn-ը հայտարարեց, որ $1.2 մլն ներդրում է ներգրավել հավելվածի տարածման համար։ Ներդրումն իրականացվել է Valley VC Learn Capital վենչուրային հիմնադրամի կողմից ։ Sololearn հավելվածը հանդիսանում է «Գաղափարից դեպի բիզնես» դրամաշնորհային մրցույթի հաղթող ճանաչված 5 ծրագրերից մեկը ։
2017 թվականին Sololearn-ը Ֆեյսբուքի FbStart Аpps ամենամյա մրցույթում արժանացել է գլխավոր մրցանակին ։
Հավելվածի մասին
Հավելվածը կառուցված է հետևյալ սկզբունքով՝ «Learn playing, play learning» (սովորիր խաղալով, խաղա սովորելով)։ Ընկերության կոնտենտ մենեջեր Շահանե Թանդիլյանը ittrend.am-ին տրված հարցազրույցում նշել է. "Մեր ծրագրերը օգնում են ինքնակրթությամբ զբաղվող մեր օգտատերերին սովորել մեծ պահանջարկ ունեցող հմտություններ ցանկացած պահի՝ ամենաարագ և հետաքրքիր ձևով։ Բացի խաղային միջավայր ստեղծելուց, մեծ ուշադրություն է դարձվում օգտատերերի միմյանց հետ շփմանը և գիտելիքների փոխանակմանը, ինչը հանգեցնում է ուսուցման գործընթացի արդյունավետության բարձրացմանը և մեծացնում է նրանց ներգրավվածությունը ։" SoloLearn-ը օգտատերեր ունի ամբողջ աշխարհում, որոնց մոտ 40 տոկոսը ԱՄՆ-ում է։ Թիմը գրեթե ամեն շաբաթ թարմացումներ և լրացումներ է ներկայացնում, ինչը թույլ է տալիս ավելացնել ինտերակտիվությունը։ Քանի որ ծրագրավորման ամբողջ տերմինաբանությունն անգլերեն է, հավելվածների հիմքում հենց այդ լեզուն է։ Փորձնական ծրագրեր են պատրաստվում նաև իսպաներեն և ռուսերեն լեզուներով։
Հասանելիություն
SoloLearn-ը անվճար հավելված է և հասանելի է բոլոր հարթակներում` iOS, Անդրոիդ, Windows Mobile և վեբ տարբերակով անհատական համակարգիչների համար։ Կայքից օգտվում է ավելի քան 18.5 միլիոն օգտատեր։ Հավելվածում գործում են 900-ից ավելի դասեր և ավելի քան 9000 վարժություն, որոնք անընդմեջ թարմացվում են։
Ծանոթագրություններ
Կատեգորիա:Կայքեր այբբենական կարգով Կատեգորիա:Ծրագրային ապահովում այբբենական կարգով Կատեգորիա:Ուսուցում
Էդ Հելմս
Էդվարդ Պարկեր (Էդ) Հելմս (Edward Parker "Ed" Helms, ), ամերիկացի դերասան և կատակերգու։ Հանդիսատեսին առավել հայտնի է «Ամենօրյա շոու» և «Օֆիս» հեռուստաշոուներից, ինչպես նաև «Տղաների հավաքույթ» կատակերգական եռապատումից։
Արտաքին հղումներ
Կատեգորիա:1974 ծնունդներ Կատեգորիա:Հունվարի 24 ծնունդներ Կատեգորիա:Ամերիկացի կինոդերասաններ Կատեգորիա:Հոլիվուդյան դերասաններ Կատեգորիա:Ատլանտա քաղաքում ծնվածներ Կատեգորիա:Ամերիկացի կատակերգուներ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Նյու Յորքի համալսարանի շրջանավարտներ Կատեգորիա:21-րդ դարի դերասաններ Կատեգորիա:Ամերիկացի գրողներ Կատեգորիա:Թատրոնի դերասաններ Կատեգորիա:Կինոդերասաններ
Ալեքսան Կարապետյան (այլ կիրառումներ)
Ալեքսան Կարապետյան անունը կարող է վերաբերել հետևյալ անձանց.
Վիկտորյա Լիսենկո
Վիկտորյա Լիսենկո (Викто́рия Гео́ргиевна Лысе́нко, ), խորհրդային և ռուս փիլիսոփա, հնդկաբան և բուդդայագետ, հնդկական և վաղ բուդդայական փիլիսոփայության մասնագետ։ Փիլիսոփայական գիտությունների դոկտոր, պրոֆեսոր։ «Մեծ ռուսական հանրագիտարանի» հեղինակներից է։
Ռուսաստանի Դաշնության կրթության և գիտության նախարարության փիլիսոփայության, հասարակագիտության և մշակութաբանության բարձրագույն որակավորման հանձնաժողովի փորձագիտական խորհրդի նախագահի տեղակալ (2018 թվականից)։
Կենսագրություն
Վիկտորիա Լիսենկոն ծնվել է 1953 թվականի մարտի 22-ին Ղրղզստանի Խորհրդային Սոցիալիստական Հանրապետության Պրժևալսկ քաղաքում։
1976 թվականին ավարտել է Մոսկվայի Մ. Վ. Լոմոնոսովի անվան պետական համալսարանի փիլիսոփայության ֆակուլտետը։
1982 թվականին Մոսկվայի Մ. Վ. Լոմոնոսովի անվան պետական համալսարանում «Վայշեշիկի դպրոցի ատոմիզմը» թեմայով պաշտպանել է թեկնածուական դիսերտացիան՝ ստանալով փիլիսոփայական գիտությունների թեկնածուի գիտական աստիճան։ Մասնագիտությունը՝ 09.00.03, փիլիսոփայության պատմություն ։
1998 թվականին Ռուսաստանի գիտությունների ակադեմիայի փիլիսոփայության ինստիտուտում «Հնդկական մտքի պատմության մեջ դիսկրետային և մայրցամաքային. լեզվաբանական ավանդույթ և վայշեշիկա» թեմայով պաշտպանել է դոկտորական դիսերտացիան՝ ստանալով փիլիսոփայական գիտությունների դոկտորի գիտական աստիճան (մասնագիտությունը՝ 09.00.03, փիլիսոփայության պատմություն)։ Պաշտոնական ընդդիմախոսներ՝ բանասիրական գիտությունների դոկտոր Բորիս Զախարին, պատմական գիտությունների դոկտոր Նատալյա Իսաևա և փիլիսոփայական գիտությունների դոկտոր Մարյա Կոզլովա։ Առաջատար կազմակերպություն՝ Ռուսաստանի պետական համալսարանի հումանիտար հետազոտությունների բարձրագույն ինստիտուտ ։
Ռուսաստանի գիտությունների ակադեմիայի փիլիսոփայության ինստիտուտի արևելյան փիլիսոփայության սեկտորի վարիչ։ Ռուսաստանի հումանիտար պետական համալսարանի պրոֆեսոր։
Գիտական գործունեություն
Վիկտորիա Լիսենկոյի հետազոտությունների երկու հիմնական ուղղություններն են վայշեշիկի դպրոցի փիլիսոփայությունը և վաղ բուդդիզմը, վերջերս զբաղվում է հնդկական տեսությունների ընկալմամբ։ Հակված է համեմատաբար լայնորեն մեկնաբանել հնդկական փիլիսոփայության պատմության առարկան, այն վաղ շրջանում առանց սահմանագծելու հստակ կրոնի։ Ուշադրություն է դարձնում նաև համեմատական փիլիսոփայությանը։ Թարգմանել է ֆրանսիացի փիլիսոփաներ Ֆրանսուա Ժյուլենի և Միշել Յուլենի աշխատանքները։
Մրցանակներ
Ռուսաստանի գիտությունների ակադեմիայի փիլիսոփայության ինստիտուտի 2004-2005 թթ. լավագույն գրքի մրցույթի «Դասականների հրատարակում» անվանակարգում «Պրաշաստապադա։ Վիկտորիա Լիսենկոյի թարգմանությամբ և մեկնաբանություններով» առանձնահատկությունների կատեգորիաների հավաքածուն հաղթող է ճանաչվել ։
Ռուսաստանի գիտությունների ակադեմիայի փիլիսոփայության ինստիտուտի 2011-2013թթ. լավագույն գրքի մրցույթի «Անհատական մենագրություններ» անվանակարգում «Անմիջական և միջնորդավորված ընկալում. բուդդայական և բրահմանցի փիլիսոփաների միջև վեճ (տեքստերի դանդաղ ընթերցում)» գիրքը զբաղեցրել է 1-ին տեղը ։
Արտաքին հղումներ
Կատեգորիա:Փիլիսոփաներ այբբենական կարգով Կատեգորիա:Ռուս թարգմանիչներ Կատեգորիա:Ռուս փիլիսոփաներ Կատեգորիա:Կին փիլիսոփաներ Կատեգորիա:Ռուս հնդկաբաններ Կատեգորիա:Փիլիսոփայական գիտությունների դոկտորներ Կատեգորիա:Մոսկվայի պետական համալսարանի փիլիսոփայության ֆակուլտետի շրջանավարտներ Կատեգորիա:Կին գիտնականներ Կատեգորիա:Խորհրդային գիտնականներ Կատեգորիա:Ռուս գիտնականներ Կատեգորիա:Խորհրդային թարգմանչուհիներ Կատեգորիա:Խորհրդային փիլիսոփաներ Կատեգորիա:Խորհրդային հնդկաբաններ Կատեգորիա:20-րդ դարի գիտնականներ Կատեգորիա:21-րդ դարի գիտնականներ Կատեգորիա:20-րդ դարի փիլիսոփաներ Կատեգորիա:21-րդ դարի փիլիսոփաներ Կատեգորիա:20-րդ դարի թարգմանիչներ Կատեգորիա:21-րդ դարի թարգմանիչներ Կատեգորիա:20-րդ դարի հնդկաբաններ Կատեգորիա:21-րդ դարի հնդկաբաններ
Մարիա Ուգարտե
Մարիա Ուգարտե Էսպանյա (María Ugarte España, ), իսպանացի-դոմինիկցի լրագրող, գրող, ակադեմիկոս, պատմաբան և հնագրագետ։ Ուգարտեն առաջին կինն էր, ով Դոմինիկյան Հանրապետությունում աշխատել է որպես լրագրող, ինչպես նաև առաջին կինը, ով դարձել է Դոմինիկյան պատմության ակադեմիայի անդամ ։
Կենսագրություն
Մարիա Ուգարտեն ծնվել է Իսպանիայի Հին Կաստիլիայի Սեգովիա քաղաքում, բասկ զինվոր Խերոնիմո դե Ուգարտե Ռոուրեի ընտանիքում, ով Իսպանիայի երկրորդ հանրապետության օրոք դարձել է Սամորայի քաղաքացիական նահանգապետ ։ Մարիա Ուգարտեն աշակերտել է Անտոնիո Մաչադոյին և Խոսե Օրտեգա ի Գասետին, եղել է Խուլիան Մարիասի դասընկերը ։
Ուգարտե Էսպանյան փիլիսոփայություն և գրականություն է ուսանել (1935) Մադրիդի կենտրոնական համալսարանում (այժմ՝ Մադրիդի Կոմպլուտենսե համալսարան), մասնագիտացել է պատմական գիտություններում, եղել Պիո Սաբալա ի Լերայի ասիստենտը (1934–1936) :
Համալսարանում հանդիպել է Կոնստանտինո Բրուսիլոֆին (ծննդյան անունը՝ Կոնստանտին Ալեքսեևիչ Բրուսիլոֆ-Նիգեհորոձեֆ, Սանկտ Պետերբուրգ, 1895 թվական - Կարակաս, 1977 թվական), ռուս աքսորական, Առաջին համաշխարհային պատերազմի մասնակից (հետագայում՝ նաև Իսպանիայի քաղաքացիական պատերազմ) ։ Նրանք ամուսնացել են և ունեցել մեկ դուստր՝ Կարմենը ։
Երկրում տիրող քաղաքական իրավիճակը՝ քաղաքացիական պատերազմ, Ֆրանցիսկո Ֆրանկոյի ի հայտ գալը, նրանց ստիպեցին ապրել աքսորում և փախչել Դոմինիկյան Հանրապետություն, ուր ժամանեցին 1940 թվականի փետրվարին ։ Սկզբում Ուգարտեն աշխատել է Արտաքին գործերի նախարարության Պետքարտուղարությունում , ինչպես նաև իսպաներեն է դասավանդել Երկրորդ համաշխարահայի պատերազմի փախստականներին Դոմինիկյան Հանրապետության հյուսիսում գտնվող Սոսուա քաղաքում ։
1943 թվականի հունիսից մինչև նոյեմբեր Սանտո Դոմինգոյի համալսարանում դասավանդել է Արխիվագիտություն՝ Դոմինիկյան Հանրապետությունում արխիվային գիտության առաջին դասընթացը։ Նա կազմեց Ժողովրդական ընդհանուր արխիվի տեղեկագիրը և այն հրատարակեց 1947 թվականին ։ 1940-ական թվականներին Ուգարտեն հայտնաբերեց գաղութային փաստաթղթերի հսկայական կապուկ, այդ թվում`«Բայագուանայի արքայական արխիվը» ։ 1945 թվականին Բրյուսիլոֆը և Ուգարտեն ամուսնալուծվել են, և վերջինս տեղափոխվել է Վենեսուելա ։
1948 թվականի ապրիլին Ուգարտեն իր կարիերան սկսել է որպես El Caribe թերթի լրագրող, ուր նրան աշխատանքի էր հրավիրել թերթի գլխավոր խմբագիր Ռաֆայեյլ Էռերան ։ El Caribe թերթում Ուգարտեն եղել է խմբագրի օգնական, թերթի մշակությաին էջի պատասխանատու (1963–1998), թերթի հավելվածների տնօրեն և պաշտոնավարել է մինչև 2000 թվականին թոշակի անցնելը ։ 1950 թվականին առանձին գույքով ամուսնացել է անասնապահ Խոսե Անտոնիո Խիմենես Ալվարեսի հետ ։
Տանենբերգի հուշահամալիր
Տանենբերգի հուշահամալիր (Tannenberg-Denkmal), հուշահամալիր, որ նվիրված է Առաջին համաշխարհային պատերազմում 1914 թվականին Գերմանիայի տարած հաղթանակներին, մասնավորապես Տանենբերգի ճակատամարտում տարած հաղթանակին։ Ճակատամարտն այդպես է անվանվել թվականին միջնադարյան Գրյունվալդի (1410) և Մազուրյան լճերի ճակատամարտերի պատվին։ Հուշահամալիրը կանգնեցվել է 1924-1927 թվականներին Արևելյան Պրուսիայում` Հոենշտայնի մոտ (ներկայումս` Օլշտինեկ, Լեհաստան)։ 1945 թվականին այն պայթեցվել է վերմախտի զինվորների կողմից` կապված խորհրդային զորքերի մոտեցման հետ։
Ֆոտա
Ֆոտա (Φώττα, Dağyolu), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ Ըստ 2011 թվականի տվյալների՝ բնակչությունը կազմում է 525 մարդ ։
Տանենբերգի հուշահամալիր
Հուշահամալիրի կանգնեցում
Դեռևս 1901 թվականին Տանենբերգում կանգնեցվել էր հուշաքար Տևտոնական օրդենի մագիստրոս, Գրյունվալդի ճակատամարտում զոհված Ուլրիխ ֆոն Յունգինգենի պատվին։ Հուշաքարը պահպանվել է մինչ օրս։
1914 թվականի ճակատամարտի 5-րդ տարեդարձին Արևելյան Պրուսիայի Վետերանների միությունն առաջարկել է այդ տեղում ճակատամարտի զոհերի հիշատակին հուշարձան կանգնեցնել։ Արևելյան Պրուսիայի բնակչության համար Տանենբերգը եղել է այն տեղը, որտեղ կանգնեցվել է ռուսական զորքերի առաջխաղացումը, ինչը փախստականների հոսքի առիթ է դարձել։ 1924 թվականի օգոստոսի 31-ին Պաուլ ֆոն Հինդենբուրգի և Էրիխ Լյուդենդորֆի մասնակցությամբ կայացել է հուշահամալիրի հանդիսավոր բացումը, որին ներկա է եղել 60.000 մարդ` մեծ մասամբ պատերազմի վետերաններ։ Համալիրի ճարտարապետներն են Վալտեր և Հոհանես Կրյուգերները, ովքեր հաղթող են ճանաչվել նախապես հայտարարված մրցույթում։ Հուշարձանը պետք է հիշեցներ նեոլիթյան Սթոունհենջը և միջնադարյան ութանիստ ամրոց Կաստել դել Մոնտեն (Իտալիա)։ Ութ պատերից յուրաքանչյուրի կենտրոնում կա 20 մ բարձրությամբ աշտարակ` կարմիր քարից։ Այդ աշտարակներն ուղղված են լույսի տարբեր կողմերին և ունեն հերոսական անվանումներ` Մուտքի աշտարակ, Համաշխարհային պատերազմի աշտարակ, Արևելյան Պրուսիայի աշտարակ, Ռազմավարների աշտարակ, Հինդենբուրգի աշտարակ, Զինվորական աշտարակ, Նվիրման աշտարակ, Շքանշանների աշտարակ։ Հուշահամալիրի ներսում կա խաչով գերեզմանաբլուր, որտեղ իրենց հանգիստն են գտել 20 անհայտ զինվորներ։ հուշահամալիրի հանդիսավոր բացումը տեղի է ունեցել 1927 թվականի սեպտեմբերի 18-ին` Վայմարյան հանրապետության ղեկավար Պաուլ Հինդենբուրգի 80-ամյակի առթիվ։
Ֆոտա
Ծանոթագրություններ
Կատեգորիա:Կիպրոսի գյուղեր
Տանենբերգի հուշահամալիր
Տանենբերգի կայսերական հուշարձանը
Տանենբերգի հուշարձանը դառնում է Վերսալյան պայմանագրի հակառակորդների հավաքման համազգային վայրը։ 1934 թվականի օգոստոսի 7-ին հուշահամալիրի տարածքում հանդիսավոր հուղարկավորվում է Պաուլ ֆոն Հինդենբուրգը, ինչն ընդգծել է Տանենբերգի ճակատամարտում նրա ունեցած դերը ռուսական զորքերին հաղթելու գործում։ Հինդենբուրգի մարմինը, հակառակ իր ու իր բարեկամների ցանկության, հողին է հանձնվել հուշահամալիրի երկրորդ աշտարակում։ Վալտեր և Յոհանես Կրյուգերները նախագիծը մշակել էին որպես կայսերական համալիր` նվիրված պատերազմի զոհերի հիշատակին։ Անհայտ զինվորի հուշարձանը հուշահամալիրի կենտրոնից հանվել էր, վրայի խաչը ամրացվել էր Հինդենբուրգի աշտարակին, իսկ թաղված զինվորների մնացորդները վերահուղարկավորվել են հարակից երկու շինությունների մոտ։ Փոխվել է աշտարակի տանիքը` նրան հաղորդելով ամրոցի տեսք։ 1935 թվականի հոկտեմբերի 2-ին` Հինդենբուրգի ծննդյան օրը, կատարվել է Հինդենբուրգի և նրա կնոջ` Գերտրուդայի աճյունասափորների վերահուղարկավորում նոր դամբարանում, որի վրա կա Հինդենբուրգի հիշատակի սրահ և մարշալի չորսմետրանոց պորֆիրից արձանը (ճարտարապետ` Ֆրիդրիխ Բագդոնս)։
Վերջնարկ
1945 թվականի հունվարին գերմանական զորքերի նահանջի ընթացքում հուշարձանը Հիտլերի հրամանով պայթեցվել է։ Հինդենբուրգի և նրա կնոջ մնացորդները տարհանվել են Քյոնիգսբերգ, այնուհետև թաքցվել Թյուրինգիայի աղահանքերից մեկում։ Ամերիկյան զորքերի` Թյուրինգիան ազատագրելուց հետո աճյունները տեղափոխվել են Արևմտյան Գերմանիա։ Ներկայումս դրանք պահվում են Մարբուրգի Սուրբ Ելիզավետայի եկեղեցում։ Տանենբերգի հուշարձանի վերջնական քանդումը կազմակերպվել է 1952-1953 թվականներին լեհական ինժեներական զորքերի կողմից։
Արտաքին հղումներ
Կատեգորիա:Քարոզչությունը Գերմանիայում Կատեգորիա:Գերմանիայի հուշարձաններ Կատեգորիա:Հուշահամալիրներ Կատեգորիա:Առաջին համաշխարհային պատերազմի հուշարձաններ
Մաի Մաե
Մաի Մաե (Mailly-Maillet), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 30 կմ հյուսիս-արևելք։
Տնտեսություն
2010 թվականին ուներ 384 աշխատունակ (15-64 տարեկան) բնակիչ, որոնցից ակտիվ էին 283-ը, իսկ ոչ ակտիվները` 101։ Ակտիվության ցուցանիշը կազմում է 73,7 %։ 283 աշխատունակ մարդկանցից աշխատել է 262 անձ (150 տղամարդ և 112 կին)։ Գործազուրկ են եղել 21 անձ (12 տղամարդ և 9 կին)։ 101 անաշխատունակներից 27-ը եղել են աշակերտներ կամ ուսանողներ, 32-ը` թոշակառուներ, իսկ 42-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Իմ տղա Ջեքը
«Իմ տղա Ջեքը» (My Boy Jack), 2007 թվականի դրամա՝ նկարահանված Դևիդ Հեյգի համանուն պիեսի հիման վրա։ Ֆիլմը ներկայացնում է գրող Ռեդյարդ Կիպլինգի և նրա որդի Ջեքի պատմությունը, վերջինս զոհվել է Առաջին համաշխարհային պատերազմի տարիներին։
Քննադատների կողմից ֆիլմն ընդունվել է դրական, հատկապես Դենիել Ռեդքլիֆի և Դևիդ Հեյգի խաղը։ Քիմ Քեթրոլն արժանացել է հակասական արձագանքների։
Սյուժե
Առաջին համաշխարհային պատերազմ։ Մեծ Բրիտանիան հայտարարում է, որ ինքը պատերազմի մեջ Գերմանական կայսրության հետ։ Ռեդյարդ Կիպլինգի միակ որդին՝ 17-ամյա Ջեքը, որոշում է ինքնակամ ընդունվել թագավորական նավատորմի շարքերը։ Հայրը խրախուսում է նրա այդ ցանկությունը։ Սակայն պատանու վատ տեսողության պատճառով հերթական բուժզննումն անհաջող է անցնում։ Հայր ու որդի վրդովված են և հուսահատված։ Վերջապես Ռեդյարդը որոշում է օգտագործել զինվորական պաշտոնյաների վրա ունեցած իր ազդեցությունը և Ջեքի համար տեղ է գտնում։ Ջոն Կիպլինգը համառորեն աշխատում է և շուտով ստանում է երկրորդ կարգի լեյտենանտի կոչում։ Բայց մայրն ու քույրը հավանություն չեն տալիս նրա ծառայությանը՝ վախենալով նրա կյանքի համար։
Վեց ամիս անց Ջեքը գտնվում է Ֆրանսիայում և ղեկավարում է կամավորների մի դասակ։ Լեյտենանտ Կիպլինգը վերադասից հրաման է ստանում հարձակման անցնել իր 18-րդ տարեդարձի օրը։ Այդ մարտի ընթացքում Ջեքն անհետ կորչում է, ինչի մասին անմիջապես տեղեկացնում են նրա ընտանիքին։
Անցնում է երկու տարի... Հույսը մինչև հիմա չի լքել Կիպլինգ ընտանիքին։ Այդ ընթացքում նրանք անընդհատ տեղեկություններ էին փնտրում որդու մասին՝ հարցուփորձ անելով այդ ճակատամարտը վերապրածներին։ Վերջապես նրանք գտնում են մի մարդու, որը եղել էր Ջեքի դասակում։ Զինվոր Բոուն հիշում է այն իրադարձությունները, որոնք հաստատում են Կիպլինգների ամենավատ կասկածները․ հարձակման պահին ակնոցը կորցնելու պատճառով Ջեքը կորցրել է կողմնորոշումն ու սպանվել։
Մրցանակներ և անվանակարգեր
Մրցանակների և անվանակարգերի ամբողջական ցանկը IMDB կայքում ։
Արտաքին հղումներ
Կատեգորիա:2007 ֆիլմեր Կատեգորիա:Բրիտանական դրամա ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Բրիտանական կենսագրական ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր
Մաի Ռենվալ
Մաի Ռենվալ (Mailly-Raineval), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 265 մարդ, բնակչության խտությունը` 18.53 մարդ/կմ²։ Բնակավայրը զբաղեցնում է 14.3 կմ² տարածք։
Աշխարհագրություն
Գտնվում է Փարիզ քաղաքից 100 կմ հյուսիս, Ամյեն քաղաքից 21 կմ հարավ-արևելք։
Տնտեսություն
2010 թվականին ուներ 165 աշխատունակ (15-64 տարեկան) բնակիչ, որոնցից ակտիվ էին 136-ը, իսկ ոչ ակտիվները` 29։ Ակտիվության ցուցանիշը կազմում է 82,4 %։ 136 աշխատունակ մարդկանցից աշխատել է 122 անձ (67 տղամարդ և 55 կին)։ Գործազուրկ են եղել 14 անձ (6 տղամարդ և 8 կին)։ 29 անաշխատունակներից 6-ը եղել են աշակերտներ կամ ուսանողներ, 12-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Վունո
Վունո (Βουνό, Yukarı Taşkent), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։
Բնակչություն
Ըստ 2011 թվականի տվյալների՝ բնակչությունը կազմում է 300 մարդ ։
Ծանոթագրություններ
Կատեգորիա:Կիպրոսի գյուղեր
Բորգոնովո Վալ Տիդոնե
Բորգոնովո Վալ Տիդոնե (Borgonovo Val Tidone), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 6819 մարդ։ Բնակչության միջին խտությունը՝ 131,9 մարդ/կմ²։ Զբաղեցնում է 51,7 կմ² տարածք։ Փոստային ինդեքս՝ 29011։ Հեռախոսային կոդը՝ 0523։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Աբդալաղա
Աբդալաղա, ավերակ բերդ Թուրքիայիի Իգդիրի մարզում, Իգդիր բնակավայրից ոչ շատ հեռու ։
Ծանոթագրություններ
Կատեգորիա:Թուրքիայի ամրոցներ Կատեգորիա:Իգդիրի մարզ
Իվան Խրուցկի
Իվան (Յան) Ֆոմիչ (Տոմաշևիչ) Խրուցկի (Іван Хруцкі, )&nbsp, 19-րդ դարի բելառուս նկարիչ, որ գործել է ռուսական կայսրության տարածքում։ Աչքի է ընկել իր նատյուրմորտներով ու խմբային դիմանկարներով։
Կենսագրություն
Խրուցկու աչքի ընկնող առաջին ստեղծագործությունը թվագրված է 1832։ Նրա՝ արդեն իսկ երիտասարդական շրջանի նկարները դրվատանքի են արժանացել թե՛ արվեստասեր հասարակության և թե՛ քննադատների կողմից։ 1836 թվականին Խրուցկու նատյուրմորտները նրան բերել են գեղարվեստի ակադեմիայի արծաթե մեծ մեդալ, իսկ հաջորդ տարում «Գուլպա գործող ծեր կինը» դիմանկարի համար նա պագևատրվել է ակադեմիայի փոքր ոսկե մեդալով։ 1839 թվականին Խրուցկուն շնորհվել է ակադեմիկոսի կոչում։
Հոր մահից հետո՝ 1840 թվականին, նկարիչը թողոլ է Սանկտ Պետերբուրգը, վերադարձել հայրենի բնօրրան, գնել է Զախարնիչի կալվածքը, սեփական նախագծով առանձնատուն կառուցել, որտեղ էլ ապրել է 1845 թվականից մինչև իր մահը։ Հիմնականում զբաղվել է եկեղեցական կառույցներ պատկերազարդելով (գլխավորապես Լիտվայում), ստեղծել է նաև նոր դիմանկարներ։
Մահացել է 1885 թվականին, թաղվել Զախարնիչիի տոհմական դամբանում։
Ազգությունը
Իվան Խրուցկին ազգությամբ ներկայացվում է մերթ որպես բելառուս, մերթ որպես լեհ, մերթ էլ՝ որպես ռուս ։ Պատճառը պատմական, մշակութային, ազգային ու քաղաքական յուրահատկությունն է այն տարածքի, որտեղ ծնվել ու գործել է նկարիչը։ Աղբյուրներից մեկում նա ներկայացված է որպես «ազգությամբ լեհ, ծննդյան վայրով՝ բելառուս, ով վերջին հաշվով ձևավորվել է ռուսական ակադեմիական դպրոցում» ։ Բելառուսի Հանրապետության գեղարվեստի ազգային թանգարանն իր հրապարակումներում Խրուցկուն ներկայացնում է որպես բելառուս նկարչի, միաժամանակ ընդգծելով, որ նրա ստեղծագործական ժառանգությունը՝ իբրև մշակութային արժեք, միայն Բելառուսին չի պատկանում ։ Բելառուսական հանրագիտարանն էլ գրում է, որ Խրուցկին բելառուս նկարիչ է, իսկ նրա ստեղծագործությունը կապված է Բելառուսի ու Ռուսաստանի  գեղարվեստական կյանքի հետ ։ «Խորհրդային հանրագիտական բառարանը» Խրուցկուն ներկայացնում է որպես ռուս նկարչի՝ առանց որոշակիացնելու, թե նա իրնչ ծագում ուներ և որտեղ է ստեղծագործել ։
Արտաքին հղումներ
Կատեգորիա:Բելառուսի արվեստ Կատեգորիա:Բելառուս նկարիչներ
Ալեքսան Կարապետյան (նկարիչ)
Ալեքսան Գառնիկի Կարապետյան, հայ նկարիչ։
Ստեղծագործություններ
Ստեղծել է կոմպոզիցիաներ։ Գրաֆիկ աշխատանքներից է՝ Ձևավորել, նկարազարդել է ամսագրեր, գրքեր։
Ծանոթագրություններ
Կատեգորիա:Հայ նկարիչներ Կատեգորիա:Հայաստանի նկարիչների միության անդամներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Վիլիե Սեն Դենի
Վիլիե Սեն Դենի (Villiers-Saint-Denis), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում Էնա։ Մտնում է Էսսոմ Սիուր Մարն համայքնի կազմի մեջ։ Համայնքի շրջանն է համարվում Շատո Տիերիը։
Համայքնի INSEE ծածկագիրն է 02818։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 1051 մարդ։
Տնտեսություն
2010 թվականին 696 մարդկանցից (15—64 տարեկան) 500-ը եղել են առավել ակտիվ տնտեսվարողներ, 196-ը եղել են համեմատաբար ոչ ակտիվ (ակտիվության ցուցանիշը կազմել է 71,8 %, 1999 թվականին եղել է 73.4 %)։ 500 ակտիվ քաղաքացիներից 463-ը աշխատել են տարբեր ձեռնարկություններում (229 տղամարդ և 234 կին), անաշխատունակների թիվը կազմել է 37 մարդ (18 տղամարդ և 19 կին)։ 196 ոչ ակտիվ մարդկանցից 63-ը եղել են կամ աշակերտ կամ էլ ուսանող, 66-ը եղել են թոշակառու, 67-ը եղել են ոչ ակտիվ այլ պատճառներով ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Քյոլնի Առաքելական եկեղեցի
Պատմություն
Այդ եկեղեցու տեղը առաջին եկեղեցական կառույցը կառուցվել է IX դարի վերջին, իսկ X դարում նրա կողքը կառուցվել է Սուրբ Առաքյալների վանքը։ XI դարի առաջին կեսին Գերիբերտ արքեպիսկոպոսի կամ Պիլգրիմ արքեպիսկոպոսի ղեկավարման օրոք կառուցվել է նոր եկեղեցական կառույց։ Բայց այն չէր համապատասխանում պաշտամունքի կառույցին, քանի որ երգչախումբը գտնվում էր ոչ թե արևմտյան կողմում այլ արևելյան։ Այդ եկեղեցուց միայն պահպանվել են գլխավոր և արևելյան պատերը։
1150 թվականին եկեղեցին վերանորոգվեց։ Առաջնահերթ երգչախումբը տեղափոխվեց արևմտյան մաս, իսկ նրա փոխարեն կառուցվեց 62 մետր գմբեթով վեստվերքը (3 գմբեթով կառույց)։ Կա վարկած իբրև վերակառուցումն պայմանավորված է եղել հրդեհով։ Բայց պետք է հաշվի առնել այն փաստը, որ Քյոլնում XII դարում բուռն շինարարական աշխատանքներ էին կատարվում։
1192 թվականին եկեղեցին հաստատ տուժել է հրդեհից։
1871-1891 թվականներին եկեղեցում մասշտաբային ռեստավրացիոն աշխատանքներ էին ընթանում։ Երկրորդ համաշխարհային պատերազմի ժամանակ ռմբակոծումից տուժել էր նաև եկեղեցին։ Պատերազմից հետո 1957 թվականին սկզբնական շինարարական աշխատանք կատարվեց։ Իսկ հիմնական ռեստավրացիոն աշխատանքները սկսվեցին 1966 թվականին և տևեցին շուրջ 40 տարի։
Արտաքին հղումներ
Կատեգորիա:Գերմանիայի եկեղեցիներ
Դինա Անդրեևա
Դինա Անդրեևնա Անդրեևա (Дина Андреевна Андре́ева, ), խորհրդային և ռուսական թատրոնի և կինոյի դերասանուհի, թատերական մանկավարժ։ ՌԽՖՍՀ վաստակավոր արտիստ (1954)։ ՌԽՖՍՀ ժողովրդական արտիստ (1969)։
Կենսագրություն
Դինա Անդրեևան ծնվել է 1905 թվականի մարտի 10-ին։ 1925-1994 թվականներին՝ Ե․ Վախթանգովի անվան թատրոնի դերասանուհի։ Բորիս Շչուկինի անվան թատերական ուսումնարանի դասախոս ։
Մահացել է 1994 թվականի հուլիսի 10-ին։ Թաղված է Դոնսկոյ գերեզմանատանը ։
Ծանոթագրություններ
Կատեգորիա:Խորհրդային դերասանուհիներ Կատեգորիա:Ռուս դերասանուհիներ Կատեգորիա:Մանկավարժներ այբբենական կարգով Կատեգորիա:Խորհրդային թատերական մանկավարժներ Կատեգորիա:Ռուս թատերական մանկավարժներ Կատեգորիա:ՌԽՖՍՀ ժողովրդական արտիստներ Կատեգորիա:Ստալինյան մրցանակի դափնեկիրներ Կատեգորիա:Ե․ Վախթանգովի անվան թատրոնի անձինք Կատեգորիա:Բորիս Շչուկինի անվան թատերական ինստիտուտի դասախոսներ Կատեգորիա:Նոր Դոնսկի գերեզմանատանը թաղվածներ Կատեգորիա:ՌԽՖՍՀ վաստակավոր արտիստներ
Մենիեռ
Մենիեռ (Maisnières), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 516 մարդ, բնակչության խտությունը` 40.53 մարդ/կմ²։ Բնակավայրը զբաղեցնում է 12.73 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս, Ամյեն քաղաքից 55 կմ արևմուտք։
Տնտեսություն
2010 թվականին ուներ 330 աշխատունակ (15-64 տարեկան) բնակիչ, որոնցից ակտիվ էին 233-ը, իսկ ոչ ակտիվները` 97։ Ակտիվության ցուցանիշը կազմում է 70,6 %։ 233 աշխատունակ մարդկանցից աշխատել է 212 անձ (116 տղամարդ և 96 կին)։ Գործազուրկ են եղել 21 անձ (15 տղամարդ և 6 կին)։ 97 անաշխատունակներից 25-ը եղել են աշակերտներ կամ ուսանողներ, 37-ը` թոշակառուներ, իսկ 35-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Կոնդոխավանք (այլ կիրառումներ)
Կոնդոխավանք, կարող է վերաբերել՝
Սան Մարտինո ին Ռիո
Բնակչությունը ըստ 2007 թվականի տվյալների կազմում է 7131 մարդ։ Բնակչության միջին խտությունը՝ 295 մարդ/կմ²։ Զբաղեցնում է 20 կմ² տարածք։ Փոստային ինդեքս՝ 42018։ Հեռախոսային կոդը՝ (+39) 0522։
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ինգրիդ Տուրինավե
Ինգրիդ Կամատենետի Տուրինավե (ի ծնե` Ինգրիդ Կամատենետի, ), որը հայտնի է որպես Ինգրիդ Տուրինավե, ուգանդացի կին քաղաքական գործիչ, ով հանդիսանում է Ուգանդայի գլխավոր ընդդիմադիր կուսակցության` Ժողովրդավարական փոփոխությունների ֆորում (Forum for Democratic Change - FDC) կուսակցության կանանց լիգայի նախագահ ։ Նա հանդիսանում է նաև FDC քաղաքական կուսակցության Ազգային քաղաքական կազմակերպիչ ։